কাশিনগর বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।   আয়তন  কাশিনগর ইউনিয়নের আয়তন ২৭.৭০ বর্গ কিলোমিটার।   জনসংখ্যা  কাশিনগর ইউনিয়নের জনসংখ্যা ৪৭,৫০০ জন।   অবস্থান ও সীমানা  চৌদ্দগ্রাম উপজেলার উত্তর-পশ্চিমাংশে কাশিনগর ইউনিয়নের অবস্থান। এ ইউনিয়নের পূর্বে উজিরপুর ইউনিয়ন, দক্ষিণ-পূর্বে কালিকাপুর ইউনিয়ন, দক্ষিণে শ্রীপুর ইউনিয়ন, পশ্চিমে লালমাই উপজেলার ভুলইন উত্তর ইউনিয়ন, উত্তর-পশ্চিমে কুমিল্লা সদর দক্ষিণ উপজেলার বারপাড়া ইউনিয়ন এবং উত্তরে কুমিল্লা সদর দক্ষিণ উপজেলার জোড়কানন পশ্চিম ইউনিয়ন অবস্থিত।   প্রশাসনিক কাঠামো  কাশিনগর ইউনিয়ন চৌদ্দগ্রাম উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ। এ ইউনিয়নে গ্রামগুলো হল:  সাতবাড়িয়া   বালিমুড়ি  পূর্ব সাহাপুর   পশ্চিম সাহাপুর  শিবপুর   জয়মঙ্গলপুর  রামচন্দ্রপুর  মনিকান্তপুর   বল্লভপুর   লক্ষ্মীপুর   জগন্নাথপুর  বসন্তপুর   মজলিশপুর  হোসেনপুর    মহাদেবপুর   ধর্মপুর   বিষ্ণুপুর  অলিপুর   যাত্রাপুর   রামপুর  নিলক্ষী বিষ্ণুপুর   চণ্ডিনগর    গোপালনগর   হিলালনগর  যুগিরকান্দি   বারইয়া  অশ্বদিয়া   কাতালিয়া   বড় কাছনাই   শ্রীফলতলা   শিক্ষা প্রতিষ্ঠান  কলেজ  কাশিনগর ডিগ্রি কলেজ  উচ্চ বিদ্যালয়  কাশিনগর বি এম উচ্চ বিদ্যালয়  ফয়জুন্নেছা আদর্শ বালিকা উচ্চ বিদ্যালয়  রাণীর বাজার উচ্চ বিদ্যালয়  জয়মঙ্গলপুর উচ্চ বিদ্যালয়  মাদ্রাসা   কাশিনগর ইসলামিয়া আলিম মাদরাসা  জুগিরকান্দি ইসলামিয়া দাখিল মাদরাসা  অশ্বদিয়া লতিফিয়া মহিলা দাখিল মাদরাসা   যোগাযোগ ব্যবস্থা   কাশিনগর থেকে কুমিল্লাগামী বাস সার্ভিস রয়েছে। এই বাসগুলো দিয়ে কাশিনগর থেকে শ্রীপুর,রাজারবাজার,মিয়াবাজার,সুয়াগন্জ,চৌয়ারা এবং সবশেষ কুমিল্লার চকবাজারে পর্যন্ত যাওয়া যায়।এছাড়াও কাশিনগর থেকে সিএনজি দিয়ে মিয়াবাজার (ঢাকা-চট্রগ্রাম মহাসড়ক) গেলে সেখান থেকে দেশের যে কোন প্রান্তে যাওয়া যায়।  কাশিনগর বাজারের দক্ষিণ পাশের রাস্তা দিয়ে সিএনজি দিয়ে লাকসাম যাওয়া যায়।   অর্থনীতি  ব্যাংক কাশিনগর ইউনিয়নে জনতা ব্যাংক, বাংলাদেশ কৃষি ব্যাংক, অগ্রণী ব্যাংক,  আর্থিক প্রতিষ্ঠানের শাখা বিদ্যমান।   খাল ও নদী   কাঁকড়ী নদীঃ এটি চৌদ্দগ্রাম উপজেলার উজিরপুর ইউনিয়নের মিয়াবাজারের পূর্বে ভারত হইতে প্রবাহিত হইয়া মিয়াবাজার এবং কাশিনগর ইউনিয়নের মধ্যে দিয়ে প্রবাহিত হয়ে ডাকাতিয়া নদী সাথে মিশেছে। নদীটি বালু উত্তোলনের জন্য বিখ্যাত। বন্যার সময় ভারতের উজানের পানি নদীটি দিয়ে নিস্কাশিত হয় বিদায় অত্র এলাকার মানুষ বন্যা কবলিত হাত থেকে রক্ষা পায়।  ডাকাতিয়া নদীঃ ডাকাতিয়া একটি বড় নদী। এটি চৌদ্দগ্রাম উপজেলার মুন্সিরহাট ইউনিয়নের মধ্য দিয়ে নাঙ্গলকোট উপজেলার রায়কোট ইউনিয়নের হয়ে চৌদ্দগ্রাম উপজেলার কনকাপৈত ইউনিয়নের দিয়ে প্রবাহিত হয়ে ফেনী মহুরী নদীর সাথে মিশেছে। বন্যার পানি নিষ্কাশনে নদীর গুরুত্ব অপরিসীম। সুষ্ণ মৌসুমী নদীর তলায় প্রচুর পরিমানে ফসল উৎপাদন হয়। অত্র এলাকার মানুষের প্রায় ৫০ ভাগ মাছের চাহিদা এই নদী থেকে মিঠানো হয়। নদীর মধ্যে বাঁধ দিয়ে কৃষকরা পানির সেচের মাধ্যমে প্রচুর পরিমানে ফসল উৎপাদন করতে পারে।   হাট-বাজার  কাশিনগর ইউনিয়নের হাট-বাজারের তালিকা:  কাশিনগর বাজার  দরবেশ বাজার  রানীর বাজার  বসন্তপুর বাজার   দর্শনীয় স্থান   কাঁকড়ি নদী  ডাকাতিয়া নদী   উল্লেখযোগ্য ব্যক্তি   মুজিবুল হক মুজিব – এমপি এবং সাবেক রেলপথমন্ত্রী।  কাজী জাফর আহমেদ – সাবেক প্রধানমন্ত্রী।  আম্বর আলী মজুমদার – সাবেক চেয়ারম্যান ও প্রতিষ্ঠাতা, কাশিনগর ইউনিয়ন পরিষদ।  ডাক্তার সৈয়দ আব্দুল্লাহ মুহাম্মদ তাহের সাবেক এমপি বাংলাদেশ জামায়াতে ইসলামী   জনপ্রতিনিধি   বর্তমান চেয়ারম্যান: মোঃ মোশারেফ হোসেন   আরও দেখুন   চৌদ্দগ্রাম উপজেলা  চৌদ্দগ্রাম থানা  কুমিল্লা জেলা   তথ্যসূত্র    http://kashinagarup.comillalg.gov.bd   http://kashinagarup.comilla.gov.bd   বহিঃসংযোগ   বিষয়শ্রেণী:চৌদ্দগ্রাম উপজেলার ইউনিয়ন